section_heading: Inkontinencija u muškaraca
paragraph_text: Muškarci se, zahvaljući strukturi muškog urinarog trakta, suočavaju s problemom inkontinencije znatno rjeđe od žena. Ipak, često se javlja kod liječenja karcinoma prostate. I muškarci i žene mogu postati inkontinentni zbog neuroloških ozljeda, kongenitalnih defekata, moždanog udara, multiple skleroze i fizičkih problema udruženih sa starenjem. Iako problem inkontinencije češće zahvaća starije muškarce, može nastupiti u bilo kojoj dobi. Nedavni rezultati Nacionalnog Instituta Zdravlja (NIH) procjenjuju da je 17 posto muškaraca iznad 60 godina (oko 600 000 muškaraca) već iskusilo urinarnu inkontinenciju,a ovaj postotak se povećava s godinama. Inkontinancija je u najvećem broju slučajeva izlječivo stanje, u svim dobnim skupinama. Inkontinencija je u muškaraca često uzrokovana problemima s mišićima koji služe zadržavanju ili otpuštanju urina. Tijelo skladišti urin- vodu i otpadne produkte koje je bubreg izlučio- u mokraćnom mjehuru, organu koji izgledom podsjeća na balon. Mjehur je povezan s uretrom- cijevi kroz koju urin napušta tijelo. Tijekom uriniranja mišići u zidu mokraćnog mjehura se kontrahiraju, tjerajući urin iz mjehura u uretru. U isto vrijeme, mišić sfinkter koji okružuje uretru se relaksira, puštajući urin da istječe iz tijela. Inkontinencija će se dogoditi ako će mišići mokraćnog mjehura iznenada kontrahiraju ili se mišić koji okružuje uretru iznenada relaksira.